****

**ΕΝΤΥΠΟ ΕΤΟΙΜΑΣΙΑΣ ΠΛΑΝΟΥ ΣΥΝΤΗΡΗΣΗΣ ΤΟΥ ΠΡΑΣΙΝΟΥ ΧΩΡΟΥ**

Α. ***Το πλάνο συντήρησης του πράσινου σημείου αποσκοπεί στο να διασφαλίσει ότι το κάθε σχολείο θα καταρτίσει οργανωμένα και μέσα από παιδαγωγικές διαδικασίες ένα πρόγραμμα δραστηριοτήτων για τη συντήρηση, την προστασία και τη διατήρηση του χώρου πρασίνου μακροπρόθεσμα. Το πλάνο συντήρησης θα πρέπει να καλύπτει τόσο τη φροντίδα, προστασία και διατήρηση του πράσινου χώρου κατά τη διάρκεια της λειτουργίας του σχολείου, όσο και κατά τις περιόδους, όπου το σχολείο είναι κλειστό (γιορτές Χριστουγέννων, Πάσχα, Θερινές διακοπές). Το πλάνο συντήρησης αναμένεται να είναι προϊόν συλλογικής διαδικασίας, συναπόφασης και δέσμευσης όλων των εμπλεκομένων φορέων.***

|  |
| --- |
| **Περιγραφή της πορείας και των ενεργειών συντήρησης, φροντίδας και προστασίας του χώρου πρασίνου κατά τη διάρκεια της λειτουργίας του σχολείου.***Περιγράψτε με ποιον τρόπο θα οργανώσετε τους/τις μαθητές/μαθήτριες για τη φροντίδα, προστασία και διατήρηση του πράσινου χώρου κατά τη λειτουργία του σχολείου. Περιγράψτε τη διαδικασία και τις ενέργειες στις οποίες θα προβείτε.* *Σημειώστε επίσης ποιοι άλλοι φορείς θα εμπλακούν και με ποιον τρόπο.*Κατά την διάρκεια της λειτουργίας του σχολείου οι μαθητές/τριες θα ενημερωθούν από πριν τις φροντίδες που θα χρειαστεί ο κήπος. Θα καταρτισθεί πρόγραμμα από τον Γεωπόνο της Σχολής για τις εργασίες και στους τομείς που θα απασχοληθούν οι μαθητές/τριες, αναλυτικά το τι θα πράξουν. Κατά τη διάρκεια δημιουργίας του λαχανόκηπου θα γνωρίζουν πότε θα φυτεύσουν τα λαχανικά ανάλογα με την εποχή, πότε θα ποτίζονται τα λαχανικά και πότε θα γίνει προσθήκη κόμποστ ή κοπριάς για τη βελτίωση των φυσικοχημικών ιδιοτήτων του εδάφους και ως οργανικό λίπασμα για τα φυτά.Επιπρόσθετα, κατά την διάρκεια των κλαδεμάτων στα αρωματικά φυτά και δένδρα που θα φυτευτούν και στα υφιστάμενα εσπεριδοειδή θα πραγματοποιείται το κλάδεμα κατά τους χειμερινούς μήνες (Ιανουάριο-Φεβρουάριο) με τη βοήθεια των μαθητών/μαθητριών και του κηπουρού. Ο εξωτερικός συνεργάτης κηπουρός θα μπορεί να βοηθήσει για τα κλαδέματα. |
|  |
| **Περιγραφή της πορείας και των ενεργειών συντήρησης, φροντίδας και προστασίας του χώρου πρασίνου κατά τη διάρκεια που το σχολείο είναι κλειστό.***Περιγράψτε τη διαδικασία και τις ενέργειες στις οποίες θα προβείτε σε συνεργασία με όλους τους/τις εταίρους και τη σχολική κοινότητα για την προστασία, συντήρηση και φροντίδα του χώρου πρασίνου κατά τις περιόδους που το σχολείο είναι κλειστό.* Κατά τους καλοκαιρινούς μήνες (Ιούλιο και Αύγουστο) όπου τα άλλα σχολεία είναι κλειστά, η Σχολή Κωφών παρουσιάζει το πλεονέκτημα ότι η Διεύθυνση του σχολείου (Διευθύντρια) και το βοηθητικό προσωπικό (καθαρίστριες, γραμματεία) και ο εξωτερικός συνεργάτης (Κηπουρός) εργάζονται κανονικά.Συνεπώς, είναι πολύ σημαντικό καθότι εάν παρουσιαστεί κάποιο πρόβλημα με το πότισμα (αυτόματο πότισμα) που είναι αναγκαίο κατά την διάρκεια του καλοκαιριού, σε συνεννόηση με τον Γεωπόνο της Σχολής θα επιλυθεί το πρόβλημα.Πέραν του ποτίσματος, δεν θα χρειαστεί οποιαδήποτε εργασία κατά την περίοδο του καλοκαιριού καθώς τα κλαδέματα θα πραγματοποιηθούν τον χειμώνα (Ιανουάριο-Φεβρουάριο). Δεν θα φυτεύονται λαχανικά το καλοκαίρι καθώς οι μαθητές/τριες θα απουσιάζουν.  |

Β. ***Η συντήρηση ενός χώρου πρασίνου απαιτεί, όχι μόνο συστηματική φροντίδα, παρακολούθηση και έλεγχο, αλλά και την εφαρμογή κατάλληλων πρακτικών για να διατηρηθεί υγιής και αισθητικά όμορφος. Ο καταρτισμός του πλάνου συντήρησης του χώρου πρασίνου αποσκοπεί στη διατήρηση και προστασία του σε βάθος χρόνου, ώστε να αξιοποιείται ως υπαίθριος χώρος μάθησης και απόλαυσης από τη σχολική/τοπική κοινότητα. Σημειώνεται ότι το πλάνο συντήρησης είναι ετήσιο, συμπεριλαμβανομένων και των θερινών διακοπών.***

|  |
| --- |
| **Έδαφος***Περιγράψτε τον τρόπο με τον οποίο θα διατηρηθεί υγιές το έδαφος του χώρου πρασίνου που προτίθεστε να δημιουργήσετε, ώστε να βελτιώνεται συνεχώς η δομή του εδάφους, να συγκρατείται η υγρασία και να παρέχονται βασικά θρεπτικά συστατικά για τα φυτά (προσθήκη οργανικής ύλης, χρήση εδαφοβελτιωτικού, εδαφοκαλυπτικό κ.λπ.).*Λόγω του ότι το υφιστάμενο έδαφος είναι σκληρό και συμπαγές θα χρειαστεί εδαφοβελτίωση. Αυτό θα επιτευχθεί με φυτόχωμα εμπορίου, αλλά και οργανική ουσία (κοπριά) για να βελτιώσει τα φυσικοχημικά χαρακτηριστικά (pH και οργανική ουσία) του εδάφους. Για την καλύτερη συγκράτηση της υγρασίας, θα γίνει εδαφοκάλυψη με μαύρο εδαφόπανο και προσθήκη λευκού χαλικιού, ενώ για τον λαχανόκηπο θα χρησιμοποιηθούν ροδακίνια.  |
| **Πότισμα***Καθορίστε τον τρόπο με τον οποίο θα διασφαλίζεται το πότισμα του χώρου πρασίνου κατά τη διάρκεια όλων των εποχών του χρόνου και ιδιαίτερα κατά τους ζεστούς και ξηρούς μήνες όπου απαιτείται περισσότερο νερό (σύστημα αυτόματου ποτίσματος, αισθητήρας υγρασίας εδάφους, κ.λπ.).*Το πότισμα θα επιτευχθεί με αυτόματο σύστημα ποτίσματος για τα δένδρα (εσπεριδοειδή), και τα αρωματικά φυτά. Συγκεκριμένα, με το σύστημα των σταγόνων το οποίο προσφέρει εξοικονόμηση νερού, είναι πολύ σημαντικό για τα σημερινά δεδομένα της Κύπρου. Τα λαχανικά τα οποία είναι εποχιακά θα ποτίζονται από τους/τις μαθητές/τριες, ενώ τους καλοκαιρινούς μήνες που θα απουσιάζουν δεν θα φυτεύονται λαχανικά. Έλεγχος θα γίνεται με τη χρήση εκπαιδευτικών υγρασιόμετρων.  |
| **Αποτελεσματική χρήση νερού***Προσδιορίστε τον τρόπο με τον οποίο θα διασφαλίζεται η αποτελεσματική χρήση νερού για σκοπούς άρδευσης, ώστε να μειώνεται στο ελάχιστο η σπατάλη νερού (ενδημικά φυτά, πότισμα νωρίς το πρωί ή αργά το απόγευμα για να ελαχιστοποιείται η εξάτμιση, εγκατάσταση συστήματος στάγδην άρδευσης, συλλογή βρόχινου νερού κ.λπ.).*Η αποτελεσματικότερη χρήση νερού θα διασφαλίζεται με τη φύτευση αρωματικών φυτών, παχύφυτων και δένδρων τα οποία δεν χρειάζονται υπέρογκες ποσότητες νερού. Επιπλέον, το πότισμα θα γίνεται το απόγευμα κατά τους καλοκαιρινούς μήνες και το πρωί κατά τους χειμωνιάτικους μήνες για καλύτερη εξάτμιση του νερού και αποφυγή των εντόμων και ασθενειών των φυτών. Θα τοποθετηθεί αυτόματος προγραμματιστής για το πότισμα σε καθορισμένες μέρες και ώρες (π.χ κάθε Δευτέρα θα ανοίγει το πότισμα για 20 λεπτά).  |
| **Φυσική και ολοκληρωμένη διαχείριση παρασίτων** *Καθορίστε τον τρόπο με τον οποίο θα ελεγχθεί συστηματικά ο πληθυσμός των παρασίτων με φυσικό τρόπο (συστηματική παρατήρηση, συγκαλλιέργειες, συνοδευτικές φυτεύσεις, ωφέλιμα έντομα όπως πασχαλίτσες, μάντισσες – αλογάκια της Παναγίας, χρήση οργανικών μεθόδων ελέγχου παρασίτων όπως πράσινο σαπούνι, πιπέρι καγιέν, κ.λπ.).*Για την αντιμετώπιση των εντόμων και ασθενειών των φυτών, εκεί και όπου είναι αναγκαίο, θα χρησιμοποιηθούν βιολογικοί μέθοδοι καταπολέμησης. Πρωτίστως, θα εφαρμοστούν γεωργικές πρακτικές για μείωση της υπερβολικής υγρασίας όπως κλάδεμα και ήπιο πότισμα.Επιπρόσθετα, θα τοποθετηθούν κίτρινες κολλητικές παγίδες για αντιμετώπιση των εχθρών (εντόμων) των φυτών. Θα χρησιμοποιηθούν βιολογικά σκευάσματα τα οποία εντάσσονται στη βιολογική αντιμετώπιση όπως είναι το θειάφι, άλατα καλίου, σάπωνες-πράσινο σαπούνι, αζατιρακτίνη κ.ά. Θα εφαρμοσθεί επίσης η βιολογική μέθοδος της συγκαλλιέργειας και αμειψισποράς (εναλλαγή ετήσιων καλλιεργειών-λαχανικών) για καλύτερη διαχείριση των θρεπτικών στοιχείων του εδάφους και αντιμετώπιση των εχθρών και ασθενειών.  |
| **Διαχείριση ζιζανίων** *Παραθέστε το πλάνο σας για την απομάκρυνση των ζιζανίων (αγριόχορτων) από τον κήπο σας, ώστε να μην ανταγωνίζονται τα φυτά σας για νερό, θρεπτικά συστατικά και ηλιακό φως (παρατήρηση, ξεχόρτισμα, όργωμα, εδαφοκάλυψη με ροκανίδι, πευκόφλουδα, γεώπανο, εδαφοκαλυπτικά φυτά και καλλιέργειες).*Για τη διαχείριση των ζιζανίων έξω από τις λεκάνες (raised beds) θα τοποθετηθεί μαύρο νάιλον εδαφοκάλυψης και από πάνω 5 cm χαλίκι λευκό. Μέσα στις λεκάνες (raised beds) θα τοποθετηθεί ροκανίδι για να μην βλαστάνουν τα ζιζάνια. |
| **Κλάδεμα** *Περιγράψτε το πλάνο σας για το κλάδεμα των φυτών που προτίθεστε να φυτέψετε, ώστε να διασφαλίζεται η κυκλοφορία του αέρα και η υγιής ανάπτυξη των φυτών, καθώς και η διατήρηση του σχήματός τους και γενικότερα της εμφάνισης του χώρου πρασίνου.* Για τα υφιστάμενα εσπεριδοειδή, το κλάδεμα επιτυγχάνεται μία φορά το χρόνο και συγκεκριμένα Φεβρουάριο-Μάρτιο. Όσο αφορά τα αρωματικά, που θα φυτευτούν, επίσης, χρειάζεται μία φορά το χρόνο κλάδεμα μέσα στο χειμώνα και πριν την άνοιξη (Ιανουάριο-Αρχές Μαρτίου). Για την δημιουργία του λαχανόκηπου, δεν χρειάζονται κλάδεμα τα λαχανικά γιατί είναι εποχιακά εκτός εάν πρόκειται για ντομάτες. |
| **Διαχείριση κλαδεμάτων** *Προσδιορίστε τον τρόπο με τον οποίο θα διαχειρίζεστε τα κλαδέματα (περισυλλογή από τον δήμο/κοινότητα, κομποστοποίηση, τεμαχιστής κλαδεμάτων, κ.λπ.)*Τα κλαδέματα θα τεμαχίζονται σε μικρά τεμάχια και θα τοποθετούνται σε κάδο κομποστοποίησης και στη συνέχεια το κόμποστ θα χρησιμοποιείται στον λαχανόκηπο, στα αρωματικά φυτά, στα εσπεριδοειδή και στα αναρριχώμενα φυτά.  |
| **Προστασία του χώρου πρασίνου από βανδαλισμούς***Αναφερθείτε σε ενέργειες και μέτρα που θα εφαρμόσετε για την προστασία του χώρου πρασίνου από βανδαλισμούς, αλλά και ενημέρωσης και ευαισθητοποίησης της σχολικής κοινότητας για την προστασία και διατήρησή του.*Η σχολική μονάδα είναι ήδη ενημερωμένη και ευαισθητοποιημένη σε περιβαλλοντικά θέματα. Δεν πρόκειται κανένας μαθητής/μαθήτρια να βανδαλίσει τον χώρο αυτό. Παρόλα αυτά, θα γίνει ξανά ενημέρωση στους/στις μαθητές/τριες για τον σκοπό της δημιουργίας και του εξωραϊσμού του χώρου αυτού.Θα πρέπει να κατανοήσουν οι μαθητές/τριες ότι ο χώρος αυτός, πέραν από τη γνώση και τη μάθηση, θα έχουν να αποκομίσουν οφέλη ευχαρίστησης και ικανοποίησης. Θα τοποθετήσουμε και μία ταμπέλα που θα αναγράφει κάποια λεζάντα σχετικά με τον κήπο αυτό υπενθυμίζοντας αυτά που έχει να προσφέρει η δημιουργία του χώρου αυτού.  |
| **Συνεργασίες και συνέργειες***Αναφέρετε τυχόν συνεργασίες και συνέργειες που προτίθεστε να αναπτύξετε για την αποτελεσματικότερη τήρηση και συνεχή αναβάθμιση του πλάνου συντήρησης του χώρου πρασίνου που προτίθεστε να υλοποιήσετε.* Στη Σχολή υπάρχει Γεωπόνος ο οποίος ασχολείται ήδη με τους κήπους της σχολής. Επίσης, στη Σχολή έρχεται εξωτερικός συνεργάτης (κηπουρός) ο οποίος σε συνεννόηση με τον Γεωπόνο θα γίνεται η συντήρηση και αναβάθμιση του κήπου. Επιπλέον, θα ζητηθεί βοήθεια από τον αρχιτέκτονα τοπίου.  |